**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**Ո Ր Ո Շ Ու Մ**

**2021 թվականի N -Ն**

**ԲԺՇԿԱԿԱՆ ՀԱՍՏԱՏՈւԹՅՈւՆ ՏԵՂԱՓՈԽ­ՎԱԾ ԴԻՄԱԾ ՊԱՑԻԵՆՏԻ ԿԱՄ ԴԻԱԿԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱ­ՊԵՏՈւԹՅԱՆ ՈՍՏԻԿԱՆՈւ­ԹՅՈւՆ ՀԱՂՈՐԴՈւՄ ՆԵՐԿԱՅԱՑՆԵԼՈւ ԿԱՐԳԸ ՀԱՍՏԱՏԵԼՈւ ՄԱՍԻՆ**

Հիմք ընդունելով «**Բնակչության բժշկական օգնության և սպասարկման մասին» օրենքի** 28-րդ հոդվածի 1-ին մասի 13-րդ կետը` Կառավարությունը **որոշում է.**

1. Հաստատել բժշկական հաստատություն տեղափոխ­ված դիմած պացիենտի կամ դիակի վերաբերյալ Հայաստանի Հանրա­պետության ոստիկանու­թյուն հաղոր­դում ներկայացնելու կարգը` համաձայն հավելվածի:

2.   Սույն որոշումն ուժի մեջ է մտնում 2021 թվականի ապրիլի 1-ից:

**Հավելված**

**Կառավարության 2021 թվականի**

**-- -- ի N ---Ն որոշման**

**ԿԱՐԳ**

**ԲԺՇԿԱԿԱՆ ՀԱՍՏԱՏՈւԹՅՈւՆ ՏԵՂԱՓՈԽ­ՎԱԾ ԴԻՄԱԾ ՊԱՑԻԵՆՏԻ ԿԱՄ ԴԻԱԿԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱ­ՊԵՏՈւԹՅԱՆ ՈՍՏԻԿԱՆՈւ­ԹՅՈւՆ ՀԱՂՈՐԴՈւՄ ՆԵՐԿԱՅԱՑՆԵԼՈւ**

**1. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կարգավորվում են բժշկական հաստատություն տեղափոխ­ված պացիենտի, **ինչպես նաև դիակի** վերաբերյալ բժշկական օգնություն և սպասարկում իրականացնողների կողմից Հայաստանի Հանրա­պետության ոստիկանու­թյուն հաղորդում ներկայացնելու հետ կապված հարաբերությունները։

2. Բժշկական օգնություն և սպասարկում իրականացնողները **(այսուհետ` բժշկական հաստատություն)** պարտավոր են սույն կարգի համաձայն **բժշկական հաստատություն** տեղափոխված դիմած պացիենտի ինչպես նաև դիակի վերաբերյալ Հայաստանի Հանրապետության ոստիկանությանը հաղորդում ներկայացնել «**Բնակչության բժշկական օգնության և սպասարկման մասին» օրենքի** 28-րդ հոդվածի 1-ին մասի 13-րդ կետով նախատեսված դեպքերում:

3. Պացիենտի` բժշկական հաստատությունում թողնված հագուստը և անձնական իրերը պահպանվում և վարույթն իրականացնող մարմնի պահանջով տրամադրվում են վերջինիս:

4. «**Բնակչության բժշկական օգնության և սպասարկման մասին»** օրենքի 28-րդ հոդվածի 1-ին մասի 13-րդ կետով նախատեսված դեպքերի համար բժշկական հաստատությունում վարվում է գրանցամատյան Ձև 1 այսուհետ` գրանցամատյան, որը կարվում, համարակալվում և կնքվում է բժշկական հաստատության և տվյալ վարչական շրջանի ոստիկանության բաժնի կնիքով:

**2. ԲԺՇԿԱԿԱՆ ՀԱՍՏԱՏՈւԹՅՈւՆ ՏԵՂԱՓՈԽ­ՎԱԾ ԴԻՄԱԾ ՊԱՑԻԵՆՏԻ ԿԱՄ ԴԻԱԿԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱ­ՊԵՏՈւԹՅԱՆ ՈՍՏԻԿԱՆՈւ­ԹՅՈւՆ**

**ՀԱՂՈՐ­ԴՈւՄ ՆԵՐԿԱՅԱՑՆԵԼՈւ ԿԱՐԳԸ**

5. «**Բնակչության բժշկական օգնության և սպասարկման մասին»** օրենքի 28-րդ հոդվածի 1-ին մասի 13-րդ կետովնախատեսված դեպքերում **բժշկական հաստատությունները** հաղորդում են ներկայացնում իրենց գտնվելու վայրի վարչական շրջանի ոստիկանության տարածքային բաժնի հերթապահ մաս կամ Ոստիկանություն՝ 1 02 հեռախոսահամարով:

6. **Բժշկական հաստատության** ղեկավարը կազմակերպում է հաղորդում տալու գործընթացը և նշանակում անձ, որը պատասխանատու է լինելու Հայաստանի Հանրապետության ոստիկանությանը ժամանակին հաղորդում ներկայացնելու համար:

7. Պացիենտի` բժշկական հաստատություն տեղափոխվելու դիմելու պահից մեկ ժամվա ընթացքում պատասխանատուն հեռախոսազանգի միջոցով տեղեկացնում է Հայաստանի Հանրապետության ոստիկանությանը, իսկ ակնհայտ բռնի, հակաօրինական գործողության հետևանքով առաջացած վնասվածքով պացիենտի, ինչպես նաև դիակ տեղափոխելու դեպքում՝ անհապաղ:

8. Հաղորդումն իր մեջ պետք է պարունակի`

1 պացիենտի վերաբերյալ հետևյալ տեղեկատվությունը.

ա գրանցամատյանի հերթական համարը,

բ անուն, ազգանուն, հայրանուն, ծննդյան օրը, ամիսը, տարեթիվը, հեռախոսահամարը (եթե այն հայտնի է բժշկական հաստատություն դիմելու կամ տեղափոխվելու պահին).

գ հաշվառման վայրը կամ մշտական բնակության վայրը (եթե այն հայտնի է բժշկական հաստատություն դիմելու կամ տեղափոխվելու պահին).

դ բժշկական հաստատություն տեղափոխվելու դիմելու օրը, ժամը.

ե պացիենտի առողջական վիճակի վերաբերյալ տեղեկություններ, դրա հնարավոր պատճառները, առողջական վիճակի ծանրության աստիճանը:

2 Դիակի դեպքում` հետևյալ տեղեկատվությունը.

ա գրանցամատյանի հերթական համարը.

բ բժշկական հաստատություն տեղափոխելու օրը, ժամը.

գ դիակը տեղափոխած անձի (անձանց) և տրանսպորտային միջոցի վերաբերյալ տվյալներ (հայտնի լինելու դեպքում):

**Ձև 1**

**ԳՐԱՆՑԱՄԱՏՅԱՆ**

**ԲԺՇԿԱԿԱՆ ՀԱՍՏԱՏՈւԹՅՈւՆ ՏԵՂԱՓՈԽ­ՎԱԾ ԴԻՄԱԾ ՊԱՑԻԵՆՏԻ ԿԱՄ ԴԻԱԿԻ**

**ԲԺՇԿԱԿԱՆ ՀԱՍՏԱՏՈՒԹՅԱՆ ԱՆՎԱՆՈՒՄԸ------------------**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Հ/հ | Պացիենտի` բժշկական հաստատութ-յուն տեղափոխ-ման դիմելու  օրը, ժամը | Պացիենտի անուն, ազգանուն, հայրանուն, ծննդյան օրը, ամիսը, տարեթիվը, հեռախոսահամարը (եթե այն հայտնի է բժշկական հաստատություն դիմելու կամ տեղափոխվելու պահին) | Պացիենտի հաշվառման վայրը կամ մշտական բնակության վայրը (եթե այն հայտնի է բժշկական հաստատություն դիմելու կամ տեղափոխվելու պահին) | Պացիենտի առողջական վիճակի վերաբերյալ տեղեկություններ, հնարավոր պատճառները, առողջական վիճակի ծանրության աստիճանը | Բռնի կամ հակաօրինական գործողությունների  կասկածի դեպքում` վերջինիս մասին վկայող նշանների վերաբերյալ | Դիակի տեղափոխ-ման օրը, ժամը. | Հաղորդում ներկայացնող բուժաշխատողի անուն, ազգանուն, հայրանունը | Հաղորդումն ընդունող ՀՀ ոստիկանության աշխատակցի անուն, ազգանուն, հայրանունը, պաշտոնը | Հաղորդման ներկայացման օրը և ժամը | Բռնի կամ հակաօրինական գործողությունների դեպքի վայրը, վնասվածք ստանալու հանգամանքների վերաբերյալ տեղեկություններ (հայտնի լինելու դեպքում) | Պացիենտին կամ դիակը բժշկական հաստատություն տեղափոխած անձի (անձանց) և տրանսպորտային միջոցի վերաբերյալ տվյալներ (հայտնի լինելու դեպքում) |
| 1. | 2. | 3. | 4. | 5. | 6. | 7. | 8. | 9. | 10. | 11. | 12. |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |